Source: http://lex.justice.md/md/354308/
Timestamp: 2018-09-20 17:08:53+00:00

Document:
ID intern unic: 354308
Publicat : 08.08.2014 în Monitorul Oficial Nr. 231-237 art Nr : 531 Data intrarii in vigoare : 08.11.2014
RMO352 din 28.11.14, MO352-357/28.11.14 pag.27
Art. I. – Articolul 102 alineatul (6) din Titlul III al Codului fiscal nr. 1163-XIII din 24 aprilie 1997 (republicat în Monitorul Oficial al Republicii Moldova, ediţie specială din 8 februarie 2007), cu modificările şi completările ulterioare, se completează în final cu o propoziţie cu următorul cuprins:
„Dacă, după vînzarea bunurilor gajate de către creditorul gajist sau de către persoana desemnată de acesta, debitorul gajist nu emite factura fiscală în termen de 15 zile de la vînzare, subiectul impozabil are dreptul la trecerea în cont a sumei TVA achitate sau care urmează a fi achitate, în baza contractului de vînzare a bunurilor gajate.”
Art. II. – Legea nr. 449-XV din 30 iulie 2001 cu privire la gaj (Monitorul Oficial al Republicii Moldova, 2001, nr.120, art.863), cu modificările şi completările ulterioare, se modifică şi se completează după cum urmează:
1. La articolul 2, alineatul (6) va avea următorul cuprins:
„(6) Bunurile proprietate a persoanelor fizice aflate sub tutelă sau curatelă pot fi gajate numai cu acordul autorităţii de tutelă sau, respectiv, curatelă.”
2. La articolul 4 alineatul (1), cuvintele „sau imobile” se exclud.
„(3) Ipoteca apare în momentul înregistrării. Gajul bunurilor mobile fără deposedare apare în momentul înregistrării sau, în cazul gajului asupra mijloacelor băneşti în conturi bancare, prin control, în conformitate cu art.251 alin.(2).”;
„(1) Ipoteca se înregistrează în Registrul bunurilor imobile.
(2) Gajul bunurilor mobile fără deposedare, cu excepţia gajului constituit prin control în conformitate cu art.251 alin.(2), se înregistrează în Registrul garanţiilor reale mobiliare (în continuare – Registrul garanţiilor).”
„(1) Obiect al gajului poate fi orice bun corporal sau incorporal, prezent sau viitor, determinat individual sau generic, sau o universalitate de bunuri, cu excepţia bunurilor inalienabile sau insesizabile. Obiect al gajului poate fi orice drept patrimonial, inclusiv dreptul de creanţă al debitorului gajist asupra creditorului gajist.”;
„(2) Prin universalitate de bunuri, în sensul prezentei legi, se înţelege o totalitate de bunuri mobile, prezente sau viitoare, corporale sau incorporale, descrise în mod general.”
„(7) Obiect al gajului pot fi mijloacele băneşti în monedă naţională şi în valută străină:
b) sub formă de monede metalice jubiliare şi comemorative, inclusiv cele ce conţin metale preţioase, prin gaj cu deposedare (amanet).”
„Articolul 9. Bunuri de înlocuire şi despăgubiri
(6) Creditorul gajist va îndrepta despăgubirile primite în conformitate cu alin.(3) lit.a) la stingerea obligaţiei garantate.”
7. La articolul 10, alineatul unic va avea următorul cuprins:
„Gajul bunului se extinde în mod automat asupra fructelor, veniturilor şi produselor bunului, asupra produsului vînzării sau înstrăinării în alt mod a bunului gajat, inclusiv în conformitate cu art.24 alin. (2), sau fructelor, veniturilor şi produselor acestuia, dacă creditorul şi debitorul gajist nu au convenit altfel. În acest caz, gradul de prioritate a gajului asupra fructelor, veniturilor şi produselor bunului, asupra produsului vînzării sau înstrăinării în alt mod a bunului sau a fructelor, veniturilor şi produselor acestuia va fi determinat de momentul apariţiei gajului asupra bunului.”
8. Articolul 13:
„(1) Contractul de gaj, cu excepţia gajului prin deposedare, se întocmeşte în formă scrisă, sub sancţiunea nulităţii.”;
la alineatul (4), litera e) va avea următorul cuprins:
e) esenţa şi scadenţa obligaţiei garantate prin gaj, suma maximă garantată a acesteia, fără dobînzi şi cheltuieli;”;
se completează cu un nou alineat, (8), cu următorul cuprins:
„(8) Contractul de gaj este valabil chiar dacă a fost încheiat în pofida înţelegerii între debitorul gajist şi o persoană terţă care limitează în orice mod dreptul debitorului gajist de a gaja bunul. Persoana terţă poate cere debitorului gajist repararea prejudiciilor pentru încălcarea acestei înţelegeri şi poate exercita alte mijloace juridice de apărare, însă această încălcare nu constituie temei de nulitate a contractului de gaj.”
9. La articolul 14 alineatul (1), a doua propoziţie va avea următorul cuprins:
„Obligaţia garantată poate fi prezentă sau viitoare, condiţionată sau necondiţionată, determinată sau determinabilă, fixă sau flotantă.”
10. Articolul 24:
alineatele (2)-(4) vor avea următorul cuprins:
„(2) Debitorul gajist are dreptul să vîndă sau să înstrăineze în alt mod bunurile din universalitatea de bunuri în cursul obişnuit al activităţii sale, liber de gaj, cu condiţia înlocuirii bunurilor înstrăinate cu alte bunuri de aceeaşi natură în termenul convenit cu creditorul gajist. În cazul nerespectării acestei condiţii, creditorul gajist conservă un gaj asupra produsului înstrăinării bunului, în modul stabilit la art. 10, însă nu poate invoca dreptul de gaj în faţa dobînditorului bunurilor.
(4) Dreptul debitorului gajist de a vinde sau a înstrăina în alt mod bunurile din universalitatea de bunuri este suspendat în mod automat în momentul primirii de către debitorul gajist a avizului de executare conform art.67 alin.(1).”
11. La § 3, titlul va avea următorul cuprins:
„§ 3. Particularităţile gajului asupra bunurilor incorporale”
„Articolul 25. Gajul asupra drepturilor patrimoniale
(1) Poarte fi grevat cu gaj orice drept patrimonial, inclusiv drepturi asupra obiectelor proprietăţii intelectuale, creanţe băneşti, alte creanţe contractuale şi creanţe născute din alte temeiuri de apariţie a obligaţiilor, cu excepţiile prevăzute de lege.
[Art.II pct.12 art.25, al.(6) modificat prin RMO293 din 03.10.14, MO293-296/03.10.14, art.17]
(7) Cu consimţămîntul debitorului gajist, creditorul gajist are dreptul să exercite drepturile prevăzute în art. 662 chiar şi pînă la iniţierea executării gajului, conform art. 61, fiind obligat să îndrepte încasările obţinute din executarea obligaţiei patrimoniale la stingerea obligaţiei garantate.”.
13. Se completează cu un nou articol, 251, cu următorul cuprins:
„Articolul 251. Gajul mijloacelor băneşti în conturi
(8) Banca va fi responsabilă în mod solidar cu debitorul gajist pentru prejudiciul cauzat creditorului gajist în legătură cu încălcarea de către bancă a obligaţiilor prevăzute în alin. (6).”
14. Articolul 26 va avea următorul cuprins:
„Articolul 26. Gajul valorilor mobiliare transferabile
(3) Gajul titlului negociabil se extinde asupra bunurilor corporale care fac obiectul acestui titlu, cu condiţia că emitentul titlului este în posesiunea bunului, în mod direct sau indirect, în momentul cînd gajul titlului apare.”
15. La articolul 27, alineatul (1) devine alienat unic cu următorul cuprins:
„Gajul asupra întreprinderii în calitate de complex patrimonial se extinde asupra tuturor bunurilor mobile ale întreprinderii.”;
16. Articolul 28:
alineatul (1) devine alineat unic cu următorul cuprins:
„Creditorul gajist care a obţinut în posesiune bunul gajat, în conformitate cu art.70 sau, după caz, art.71, este în drept să-l vîndă, în baza procedurii generale, potrivit art.75, sau ca un tot întreg, conform art. 29.”;
17. Articolul 29 va avea următorul cuprins:
„Articolul 29. Executarea gajului asupra întreprinderii
(3) Creditorul gajist poate în orice moment să renunţe la executarea gajului asupra întreprinderii ca un tot întreg şi să procedeze la executarea gajului în baza regulilor generale stabilite la art.75. În acest caz, el va depune în Registrul garanţiilor un aviz de modificare cu privire la avizul de executare depus în conformitate cu alin.(1) al prezentului articol.”
18. Articolele 30 şi 31 se abrogă.
19. Articolele 37, 38 şi 39 vor avea următorul cuprins:
„Articolul 37. Registrul garanţiilor
(3) Organizarea şi funcţionarea Registrului garanţiilor, cerinţele de securitate şi integritate a acestuia, precum şi modul de transmitere de către deţinătorul Registrului garanţiilor a datelor despre gajurile şi alte drepturi de garanţie înregistrate către deţinătorii altor registre şi modul de coordonare a funcţiilor între registre sînt reglementate prin regulamentul aprobat de Guvern.”
(8) În scopul prezentei legi, inclusiv pentru notificările prevăzute la art.67, orice obligaţie de notificare a persoanelor indicate la alin.(2) lit.a) va fi considerată drept executată corespunzător, dacă notificarea (avizul) este expediat la ultima adresă a persoanei indicată în Registrul garanţiilor.”
20. Articolul 40:
alineatul unic devine alineatul (1) cu următorul cuprins:
„(1) Pentru înregistrarea gajului, eliberarea extrasului din Registrul garanţiilor sau furnizarea oricărei altei informaţii privind înregistrarea gajului se percepe taxa de stat în mărime prevăzută de Legea taxei de stat. Pentru înregistrarea gajului şi eliberarea extraselor din Registrul garanţiilor se percepe, de asemenea, o plată în mărimea prevăzută de regulamentul emis în conformitate cu art.37 alin.(3).”;
se completează cu un nou alineat, (2), cu următorul cuprins:
„(2) Autorităţile publice, instanţele judecătoreşti, executorii judecătoreşti, administratorii insolvabilităţii/lichidatorii în procesele de insolvabilitate, organele de urmărire penală şi autorităţile fiscale vor avea acces gratuit la Registrul garanţiilor.”
21. La articolul 41:
„(1) Avizul de modificare este semnat de creditorul gajist şi debitorul gajist, cu excepţia avizului de înregistrare a modificărilor legate de înregistrarea substituirii creditorului gajist urmare a cesiunii creanţei garantate în conformitate cu art.58, care se semnează doar de creditorul gajist.
(2) La înregistrarea modificărilor, prevederile art.39 se aplică în mod corespunzător.”
22. Articolul 43:
„(2) Gajul este radiat din Registrul garanţiilor în baza avizului de radiere emis de:
(3) Creditorul gajist este obligat să elibereze debitorului gajist sau, în cazul convenit cu acesta, să depună direct în Registrul garanţiilor un aviz de radiere a avizului respectiv de înregistrare a gajului în termen de 3 zile după stingerea gajului conform art. 80, dacă contractul nu prevede un termen mai mare. Creditorul gajist poartă răspundere în faţa debitorului gajist pentru prejudiciul suportat ca urmare a încălcării acestei obligaţii.”;
la alineatul (4), a doua propoziţie se exclude.
23. La articolul 44 alineatul (5), sintagma „respingerea cererii de înregistrare (reînregistrare) a gajului” se înlocuieşte cu sintagma „refuzul de înregistrare a gajului sau a modificărilor ori anulării avizelor de înregistrare a gajului”.
24. La articolul 45 alineatul (1), a doua propoziţie va avea următorul cuprins:
„Extrasul din Registrul garanţiilor este emis în conformitate cu regulamentul prevăzut la art.37 alin.(3)”.
25. Articolul 46 se abrogă.
26. Articolul 47 va avea următorul cuprins:
„Articolul 47. Înregistrarea altor drepturi de garanţie
(4) Gradul de prioritate între diferite drepturi de garanţie este determinat de momentul înregistrării în Registrul garanţiilor.”
27. La articolul 51 alineatul (1), propoziţia a doua se completează în final cu următoarele cuvinte „dacă contractul nu prevede altfel.”
28. Articolul 52:
la alineatul (2), cuvintele „să dobîndească produsele acestuia dacă contractul nu prevede altfel” se exclud;
„(3) Debitorul gajist nu are dreptul să vîndă sau să înstrăineze în alt mod bunurile gajate, dacă legea (inclusiv art. 24 alin. (2) al prezentei legi) nu prevede altfel sau dacă nu s-a convenit altfel cu creditorul gajist.
(4) Debitorul gajist nu are dreptul să transmită bunul gajat în locaţiune, arendă sau comodat, dacă nu s-a convenit altfel cu creditorul gajist.”
29. Articolul 56:
„(1) Gajarea unui bun gajat (gajul următor) se admite dacă nu este interzisă de lege. Gradul de prioritate al garanţiilor este determinat în conformitate cu art. 57.”;
se completează cu alineatele (3)-(5) cu următorul cuprins:
„(3) Debitorul gajist are obligaţia de a informa fiecare creditor gajist care deţine un gaj următor despre toate gajurile precedente, sub sancţiunea plăţii despăgubirilor.
„(4) Debitorul gajist are obligaţia de a informa toţi creditorii gajişti care deţin gajuri precedente despre fiecare gaj următor, imediat după crearea oricărui gaj următor, comunicîndu-le datele prevăzute la art. 13 alin. (4), sub sancţiunea plăţii despăgubirilor.
(5) Modificarea gajurilor precedente după constituirea gajurilor următoare nu va prejudicia drepturile creditorului gajist care deţine un gaj următor, dacă acesta nu convine altfel. În cazul majorării obligaţiei garantate cu gaj precedent, gajul care garantează suma majorării va avea un grad de prioritate inferior gajurilor constituite pînă la momentul cînd modificarea gajului a fost înregistrată.”
30. Articolul 57:
„(1) Gradul de prioritate al gajurilor asupra aceluiaşi bun este determinat de momentul apariţiei gajului, conform prevederilor art. 6 alin. (3) şi (4). Obligaţia garantată cu un gaj de grad inferior se satisface doar după satisfacerea deplină a obligaţiei garantate cu un gaj de grad superior”;
se completează cu alineatele (6)-(10) cu următorul cuprins:
„(6) Gajul mijloacelor băneşti în conturile bancare făcut public prin control în conformitate cu art. 251 alin. (2) are prioritate faţă de gajul făcut public prin înregistrare. Dacă banca în care a fost deschis contul a semnat contracte de control cu mai mulţi creditori gajişti, gradul de prioritate între aceşti creditori gajişti se va determina în funcţie de momentul încheierii contractelor de control.
(10) În cazul în care două sau mai multe gajuri înregistrate asupra diferitor bunuri corporale se extind asupra aceluiaşi bun rezultat din transformare sau confuziune (amestec), creditorii gajişti vor deţine cote-părţi din gajul asupra bunului rezultat din transformare sau confuziune (amestec), proporţionale valorii de piaţă a fiecărui bun pînă la transformare sau confuziune (amestec).”
31. Articolul 59:
„(1) În cazul înstrăinării bunului gajat, gajul nu se va stinge.
c) bunurile gajate sînt achiziţionate de la creditorul gajist sau de la persoana desemnată de creditorul gajist conform art. 75 sau de către creditorul gajist conform art. 79.”;
32. La articolul 60 alineatele (2) şi (5) se abrogă.
33. La articolul 61, alineatele (1) şi (2) vor avea următorul cuprins:
„(1) Creditorul gajist este în drept să pună sub urmărire obiectul gajului, prin executarea drepturilor prevăzute la alin.(2), în cazul neexecutării obligaţiei garantate sau în alte cazuri prevăzute de lege sau contract. Dacă obligaţia garantată trebuie executată în rate, creditorul gajist poate, totodată, cere executarea înainte de termen a întregii obligaţii atunci cînd nu este executată o parte a obligaţiei.
[Art.II pct.33 art.61, al.(1) modificat prin RMO293 din 03.10.14, MO293-296/03.10.14, pag.17]
d) să exercite oricare alte drepturi prevăzute de contractul de gaj, cu excepţia cazului în care acestea contravin prezentei legi sau altor legi.”
34. La articolul 62 alineatul unic, cuvintele „prevăzut pentru transmiterea bunului” se exclud.
35. Articolul 63 se completează cu alineatele (3)-(9) cu următorul cuprins:
„(3) Creditorul gajist de grad superior care a primit de la creditorul gajist de un grad inferior un aviz de executare în conformitate cu art. 67 alin. (1) are dreptul să ceară executarea înainte de termen a obligaţiei garantate şi să pună sub urmărire obiectul gajului, dacă contractul de gaj nu prevede altfel.
(9) În cazul în care gajul de grad superior nu se stinge în condiţiile alin.(4), creditorul gajist de grad inferior care vinde bunul în condiţiile art.75 va înştiinţa despre acest fapt cumpărătorul, sub sancţiunea plăţii despăgubirilor.”
36. Articolele 66 şi 661 vor avea următorul cuprins:
„Articolul 66. Executarea gajului valorilor mobiliare
(3) Prevederile alin. (2) sînt aplicabile şi în cazul în care creditorul gajist, în conformitate cu prevederile prezentei legi, este obligat să îndrepte încasările primite la stingerea obligaţiei garantate, iar moneda acestor încasări este diferită de moneda obligaţiei garantate.”
37. Se completează cu un nou articol, 662, cu următorul cuprins:
„Articolul 662. Executarea gajului drepturilor
(7) Creditorul gajist are dreptul să exercite gajul asupra drepturilor patrimoniale garantate de asemenea şi în raport cu debitorul garanţiei personale sau reale care asigură plata sau executarea în alt mod a obligaţiilor patrimoniale, dacă contractul de gaj nu prevede altfel.”
38. Articolul 67 va avea următorul cuprins:
„Articolul 67. Avizul de executare a gajului
(5) Termenul acordat de creditorul gajist pentru executarea obligaţiei garantate sau transmiterea bunurilor corporale gajate în posesiunea creditorului gajist nu va fi mai mic de 10 zile, începînd cu data înregistrării avizului de executare, cu excepţia cazului în care un termen mai lung a fost convenit în contractul de gaj. Pînă la expirarea acestui termen, creditorul gajist nu poate continua executarea gajului asupra bunului corporal, dar poate lua măsurile de protecţie prevăzute la art. 69 alin. (1).”
39. Articolul 68:
la alineatul (1), cuvîntul „preaviz” se înlocuieşte cu cuvintele „aviz de executare”;
la alineatul (3), cuvintele „preaviz cu privire la urmărirea bunului gajat” se înlocuiesc cu cuvintele „aviz de executare”, iar cuvîntul „preavizului” se înlocuieşte cu cuvintele „avizului de executare”;
„(4) Debitorul gajist care a executat obligaţiile prevăzute la alin. (1), subrogă creditorul gajist în drepturile sale faţă de debitorul obligaţiei garantate. Creditorul gajist va transmite debitorului gajist actul juridic din care rezultă obligaţia garantată şi, în cazul gajului fără deposedare, contractul de gaj şi confirmarea constituirii gajului, în termen de 3 zile după executarea obligaţiilor sau într-un alt termen acceptat de debitorul gajist.
(5) Executarea parţială de către debitorul gajist a obligaţiilor prevăzute la alin. (1) este permisă numai cu consimţămîntul creditorului gajist. În acest caz, debitorul gajist va subroga creditorul gajist numai în partea executată a obligaţiei garantate. Creditorul gajist îi va transmite copii certificate de el a actului juridic din care rezultă obligaţia garantată şi, în cazul gajului fără deposedare, ale contractului de gaj şi a confirmării de constituire a gajului.”
40. Articolul 69:
„(1) Creditorul gajist care a transmis avizul de executare în conformitate cu art. 67 alin. (1) este în drept:
b) să întreprindă orice alte măsuri de protecţie convenite cu debitorului gajist în contractul de gaj ori altfel sau dispuse de către instanţa de judecată, la cererea creditorului gajist.”;
la alineatul (3), sintagma „exercita asupra lui numai dreptul de administrare” se înlocuieşte cu sintagma „încheia doar acte juridice de administrare în privinţa bunurilor gajate”.
41. Articolele 70 şi 71 vor avea următorul cuprins:
„Articolul 70. Transmiterea benevolă în posesiune
[Art.71 pct.(2), lit.a) modificată prin RMO352 din 28.11.14, MO352-357/28.11.14 pag.27]
(6) În cazul în care bunul gajat este accesoriu unui bun imobil, creditorul gajist poate să-l separe din bunul imobil, cu condiţia compensării prejudiciului efectiv cauzat titularului dreptului real al bunului imobil, altul decît debitorul gajist. Creditorul gajist nu este obligat să compenseze orice diminuare a valorii bunului imobil cauzată prin separarea bunului gajat.”
[Art.II pct.41 modificat prin RMO352 din 28.11.14, MO352-357/28.11.14, pag.27]
42. Se completează cu un nou articol, 711, cu următorul cuprins:
„Articolul 711. Drepturile creditorilor gajişti de grad
(4) Creditorul gajist care a transmis posesiunea bunului în condiţiile alin.(2) sau alin.(3) va informa despre acest fapt debitorul gajist şi alţi creditori gajişti înregistraţi.”
43. Articolul 72 va avea următorul cuprins:
„Articolul 72. Contestarea executării silite
(4) Anularea de către instanţa de judecată a transmiterii în posesiune nu împiedică creditorul gajist să procedeze la executarea gajului prin procedură judecătorească ordinară (contencioasă) sau simplificată (în ordonanţă).”
44. Articolul 75:
„ (2) Creditorul gajist trebuie să vîndă bunurile gajate fără nici o întîrziere nejustificată, la un preţ comercial rezonabil şi ţinînd cont de interesele debitorului gajist, fiind liber să stabilească condiţiile de vînzare, dacă nu s-a convenit altfel în conformitate cu prevederile alin.(8).”;
„(8) Debitorul gajist şi creditorul gajist pot conveni, în contractul de gaj sau altfel, asupra condiţiilor de vînzare a bunurilor gajate.”
45. La articolul 76, alineatele (1) şi (2) vor avea următorul cuprins:
„(1) După deducerea cheltuielilor confirmate documentar, suportate în legătură cu preluarea, transportarea, păstrarea şi vînzarea bunului gajat, creditorul gajist distribuie produsul vînzării bunului creditorilor gajişti şi altor creditori indicaţi la art.67 alin.(1) conform ordinii de prioritate.
(2) Suma rămasă disponibilă se transmite debitorului gajist sau, cînd plata nu este posibilă, se consemnează în conformitate cu art. 645 din Codul civil, în termen de 3 zile de la finalizarea distribuirii conform alin.(1). În acelaşi termen creditorul gajist va transmite debitorului gajist un proces-verbal privind distribuirea produsului vînzării bunului gajat.”
46. Articolele 77 şi 78 vor avea următorul cuprins:
„Articolul 77. Bunul dobîndit de la creditorul gajist
„(1) Vînzarea bunurilor gajate de către creditorul gajist:
Cumpărătorul poate radia din Registrul garanţiilor gajurile, sechestrele şi interdicţiile stinse în conformitate cu art. 77 alin. (1), în temeiul confirmării vînzării emise de către creditorul gajist.”
47. La capitolul VIII, titlul secţiunii 4 se abrogă.
48. Articolul 79 va avea următorul cuprins:
„Articolul 79. Achiziţionarea bunurilor gajate
(6) La achiziţia de către creditorul gajist a bunului gajat, prevederile art. 77 alin. (3) şi (4) se aplică în mod corespunzător.”
49. La articolul 80 alineatul (1), cuvintele „sau prin expropriere” se exclud.
50. În tot cuprinsul legii, sintagma „Registrul gajului” se înlocuieşte cu sintagma „Registrul garanţiilor”, iar cuvîntul „notar” se înlocuieşte cu cuvîntul „operator”.
Art. III. – La articolul 251 din Codul penal al Republicii Moldova nr. 945-XV din 18 aprilie 2002 (republicat în Monitorul Oficial al Republicii Moldova, 2009, nr. 72-74, art.195), cu modificările şi completările ulterioare, în titlu şi în dispoziţia normei, textul „Însuşirea, înstrăinarea, substituirea sau tăinuirea bunurilor, sechestrate sau confiscate” se substituie cu textul „Însuşirea, înstrăinarea în cazurile nepermise de lege, tăinuirea bunurilor gajate, luate în leasing, sechestrate sau confiscate”.
Art. IV. – Codul de executare al Republicii Moldova nr. 443-XV din 24 decembrie 2004 (republicat în Monitorul Oficial al Republicii Moldova, 2010, nr.214-220, art.704), cu modificările şi completările ulterioare, se modifică şi se completează după cum urmează:
1. Articolul 11 se completează cu o nouă litera, n), cu următorul cuprins:
„n) contractele de gaj a bunurilor mobile, cu condiţia că avizul de executare a gajului a fost înscris în Registrul garanţiilor reale mobile în ordinea prevăzută de lege.”
2. Articolul 100:
la alineatul (1), propoziţia a treia se abrogă;
se completează cu un nou alineat, (3), cu următorul cuprins:
„(3) La cererea creditorului gajist care face dovada înregistrării avizului de executare a gajului, executorul judecătoresc este obligat să îi transmită posesiunea bunului gajat, în cel mult 3 zile, pentru executarea gajului.”
3. La articolul 144, alineatul (4) va avea următorul cuprins:
„(4) Sumele distribuite creditorilor gajişti în temeiul art. 100 din prezentul cod le vor fi eliberate doar după prezentarea titlului executoriu sau altui document executoriu prevăzut la art. 11, cu condiţia ca sumele distribuite să fie indicate în titlul executoriu sau în actul emis de creditorul gajist care însoţeşte un alt document executoriu.”
Art. V. – Legea nr. 59-XVI din 28 aprilie 2005 cu privire la leasing (Monitorul Oficial al Republicii Moldova, 2005, nr.92-94, art.429), cu modificările şi completările ulterioare, se completează cu un nou articol, 161, cu următorul cuprins:
„Articolul 161. Publicitatea operaţiunilor de leasing
(1) Locatorul sau locatarul este în drept să înregistreze leasingul financiar într-un registru public.
(2) Leasingul financiar al bunurilor imobile se înregistrează prin notare în Registrul bunurilor imobile, în conformitate cu procedura prevăzută în Legea cadastrului bunurilor imobile.
(3) Leasingul financiar al bunurilor mobile se înregistrează în Registrul garanţiilor reale mobiliare, în conformitate cu procedura prevăzută în Legea cu privire la gaj.
(4) Leasingul financiar devine opozabil faţă de persoanele terţe din momentul înregistrării.
(5) Gradul de prioritate între leasingul financiar şi alte drepturi de garanţie este determinat de momentul înregistrării în registrul respectiv.”
Art. VI. – La articolul 19 alineatul (4) din Legea nr. 71-XVI din 22 martie 2007 cu privire la registre (Monitorul Oficial al Republicii Moldova, 2007, nr. 70-73, art.314), cu modificările şi completările ulterioare, prima propoziţie va avea următorul cuprins:
„(4) Introducerea datelor în registru se efectuează în baza datelor transmise de furnizorul datelor registrului în formă electronică şi/sau pe suport de hîrtie.”
Art. VII. – Legea nr. 161-XVI din 12 iulie 2007 privind protecţia desenelor şi modelelor industriale (Monitorul Oficial al Republicii Moldova, 2007, nr.136-140, art.577), cu modificările şi completările ulterioare, se modifică după cum urmează:
1. La articolul 5 alineatul (2) litera e), cuvintele „de gaj” se exclud.
2. La articolul 28, alineatul (3) va avea următorul cuprins:
„(3) Gajul desenului sau modelului industrial se înregistrează în Registrul garanţiilor reale mobiliare conform prevederilor Legii cu privire la gaj. Alte drepturi asupra desenului sau modelului industrial se înregistrează în Registrul cererilor de înregistrare a desenelor şi modelelor industriale şi în Registrul de desene şi modele industriale înregistrate şi devin opozabile faţă de terţi din momentul înregistrării.”
Art. VIII. – Legea nr. 220-XVI din 19 octombrie 2007 privind înregistrarea de stat a persoanelor juridice şi întreprinzătorilor individuali (Monitorul Oficial al Republicii Moldova, 2007, nr.184-187, art.711), cu modificările şi completările ulterioare, se modifică după cum urmează:
1. La articolul 13 alineatul (1), litera f) va avea următorul cuprins:
„f) gajării participaţiunii, cu excepţia cazului cînd înstrăinarea ei este permisă, sau sechestrării ori grevării în alt mod a participaţiunii.”
2. La articolul 19 alineatul (1), litera d) se abrogă.
3. La articolul 33 alineatul (1), litera q1) se abrogă.
Art. IX. – Legea nr. 38-XVI din 29 februarie 2008 privind protecţia mărcilor (Monitorul Oficial al Republicii Moldova, 2008, nr. 99-101, art.362), cu modificările şi completările ulterioare, se modifică după cum urmează:
1. La articolul 4 alineatul (2) litera f), cuvintele „de gaj” se exclud.
2. La articolul 25, alineatul (3) se modifică şi va avea următorul cuprins:
„(3) Gajul mărcilor se înregistrează în Registrul garanţiilor reale mobiliare conform prevederilor Legii cu privire la gaj. Alte drepturi asupra mărcilor se înregistrează în Registrul naţional al cererilor de înregistrare a mărcilor sau Registrul naţional al mărcilor şi devin opozabile faţă de terţi din momentul înregistrării, iar datele despre aceste drepturi se publică în BOPI.”
Art. X. – La articolul 28 din Legea nr. 39-XVI din 29 februarie 2008 privind protecţia soiurilor de plante (Monitorul Oficial al Republicii Moldova, 2008, nr. 99-101, art.364), cu modificările şi completările ulterioare, alineatul (2) va avea următorul cuprins:
„(2) Gajul brevetelor se înregistrează în Registrul garanţiilor reale mobiliare conform prevederilor Legii cu privire la gaj. Alte drepturi reale asupra brevetelor se înregistrează în Registrul naţional de brevete la cererea uneia dintre părţi şi devin opozabile faţă de terţi din momentul înregistrării, iar datele despre aceste drepturi se publică în BOPI.”
Art. XI. – La articolul 27 din Legea nr. 50-XVI din 7 martie 2008 privind protecţia invenţiilor (Monitorul Oficial al Republicii Moldova, 2008, nr. 117-119, art.455), alineatul (2) va avea următorul cuprins:
„(2) Gajul brevetelor se înregistrează în Registrul garanţiilor reale mobiliare conform prevederilor Legii cu privire la gaj. Alte drepturi asupra brevetelor se înregistrează în Registrul naţional de brevete de invenţie la cererea uneia dintre părţi şi devin opozabile faţă de terţi din momentul înregistrării, iar datele despre aceste drepturi se publică în BOPI.”
Art. XII. – La articolul 12 din Legea nr. 171 din 11 iulie 2012 privind piaţa de capital (Monitorul Oficial al Republicii Moldova, 2012, nr. 193-197, art.665), alineatul (2) va avea următorul cuprins:
„(2) Gajul valorilor mobiliare se înregistrează în Registrul garanţiilor reale mobiliare conform prevederilor Legii cu privire la gaj. Alte drepturi şi grevări cu obligaţii a valorilor mobiliare se înregistrează în registrul deţinătorilor de valori mobiliare.”
Art. XIII. - (1) Prezenta lege intră în vigoare peste 3 luni după publicare.
(2) Pînă la expirarea termenului stabilit la alin. (1), deţinătorii registrelor prevăzute la art. 7 lit. b) - d) din Legea cu privire la gaj vor transmite datele privind toate gajurile înregistrate în aceste registre către deţinătorul Registrului garanţiilor reale mobiliare. Momentul înregistrării gajului în registrele prevăzute la art. 7 lit. b) - d) din Legea cu privire la gaj va determina ordinea de prioritate a acestor gajuri.
(3) Gajul constituit înainte de data intrării în vigoare a prezentei legi:
a) este guvernat de legea în vigoare la data constituirii lui şi îşi păstrează gradul de prioritate dobîndit anterior intrării în vigoare a prezentei legi;
b) se exercită în condiţiile Legii cu privire la gaj, cu modificările şi completările prevăzute de prezenta lege.
(4) Notificările transmise şi preavizele înregistrate înainte de data intrării în vigoare a prezentei legi, se consideră avize de executare transmise sau, după caz, înregistrate în sensul art. 67 al Legii cu privire la gaj, cu modificările şi completările prevăzute de prezenta lege.
(5) Creditorul gajist care a intrat în posesiunea bunului gajat înainte de data intrării în vigoare a prezentei legi, exercită dreptul de a vinde sau achiziţiona bunul gajat în condiţiile Legii cu privire la gaj, cu modificările şi completările prevăzute de prezenta lege.
(6) Prevederile art. 56 alin.(1) ale Legii cu privire la gaj, cu modificările şi completările prevăzute de prezenta lege, nu se vor aplica în cazul cînd gajul de grad superior a apărut în baza contractelor de gaj încheiate înainte de data intrării în vigoare a prezentei legi.
(7) Prevederile art. 10 al Legii cu privire la gaj, cu modificările şi completările prevăzute de prezenta lege, se vor aplica şi fructelor, veniturilor şi produselor bunului, produsului vînzării sau altei înstrăinări, dobîndite după data intrării în vigoare a prezentei legi, chiar dacă gajul a fost constituit înainte de data intrării în vigoare a prezentei legi.
(8) Prevederile art. 57 al Legii cu privire la gaj, cu modificările şi completările prevăzute de prezenta lege, nu pot fi invocate pentru a reduce gradul de prioritate obţinut anterior intrării în vigoare a prezentei legi.
(9) Guvernul, Banca Naţională a Moldovei, Comisia Naţională a Pieţei Financiare în termen de 3 luni vor aduce actele sale normative în concordanţă cu prezenta lege.
Art. XIV. – Legea nr. 449-XV din 30 iulie 2001 cu privire la gaj (Monitorul Oficial al Republicii Moldova, 2001, nr. 120, art.863), cu modificările şi completările ulterioare, după cum a fost modificată şi completată prin prezenta lege, va fi republicată în Monitorul Oficial al Republicii Moldova.
Nr. 173. Chişinău, 25 iulie 2014.

References: Articolul 102
 articolul 2
 articolul 4
 articolul 10
 Articolul 13
 articolul 14
 Articolul 24
 Articolul 26
 articolul 27
 Articolul 28
 Articolul 29
 Articolul 40
 articolul 41
 Articolul 43
 articolul 44
 articolul 45
 Articolul 46
 Articolul 47
 articolul 51
 Articolul 52
 Articolul 56
 Articolul 57
 Articolul 59
 articolul 60
 articolul 61
 articolul 62
 Articolul 63
 Articolul 67
 Articolul 68
 Articolul 69
 Articolul 72
 Articolul 75
 articolul 76
 Articolul 79
 articolul 80
 articolul 251
 Articolul 11
 Articolul 100
 articolul 144
 articolul 19
 articolul 5
 articolul 28
 articolul 13
 articolul 19
 articolul 33
 articolul 4
 articolul 25
 articolul 28
 articolul 27
 articolul 12